Rokas Filipavičius

**Rokas Filipavičius** (g. 1999 m. gruodžio 22 d.) – Lietuvos futbolininkas, saugas. Atstovauja „Riterių“ klubui.

## Karjera
### FK Atlantas
2016 m. įvyko žaidėjo debiutas profesionaliame futbole, kai sužaidė pirmąsias rungtynes A lygoje. 

Tris sezonus atstovavo Klaipėdos „Atlantui“. Buvo jaunimo ekipos narys, o vėliau ir pagrindinės sudėties žaidėjas.

### FK Trakai, FK Riteriai
2018 m. rugpjūčio pabaigoje prisijungė prie tuometinio „Trakų“ klubo. Sužaidė vienerias rungtynes 2018 m. A lygoje.

2020 m. spalio 28 d. rungtynėse prieš FK Panevėžys pelnė išlyginamąjį įvartį ir išgelbėjo riterius nuo pralaimėjimo.

2021 m. birželio 20 d. rungtynėse prieš panevėžiečius pelnė įvartį ir išvedė riterių ekipą į priekį 1:0. Galutinė rungtynių baigtis 1:1.

2022 m. sausio mėn. pratęsta sutartis su „Riterių“ klubu.

2022 m. liepos 10 d. rungtynėse prieš FC Džiugas pasižymėjo pelnydamas du įvarčius ir svariai prisidėjo prie Riterių klubo pergalės rezultatu 4-1.

2022 m. liepos 30 d. pelnė tris įvarčius rungtynėse prieš FA Šiauliai. Riteriai nugalėjo rezultatu 3:1.

2022 m. rugpjūčio 21 d. pelnė įvartį rungtynėse prieš Marijampolės „Sūduvą“ ir FK Riteriai pirmavo, tačiau prasileido du įvarčius be atsako ir pralaimėjo rezultatu 1:2.

2023 m. sausio 7 d. tapo žinoma, kad žaidėjas ir toliau atstovaus klubui.

2023 m. rugpjūčio 13 d. sužaidė A lygos rungtynes (FK Kauno Žalgiris 3-2 FK Riteriai), tapusias šimtosiomis jo karjeros rungtynėmis, kai buvo atstovaujama klubui A lygoje.

#### „Sūduvos“ klubas
2024 m. sausio 8 d. tapo žinoma, kad futbolininkas pratęsė sutartį su Riteriais, tačiau nuomos pagrindais atstovaus Marijampolės „Sūduvai“.

2024 m. kovo 1 d. debiutavo klube A lygos rungtynėse prieš FA Šiauliai. Pasirodė startinėje sudėtyje ir žaidė visas rungtynes. Susitikimas baigėsi nulinėmis lygiosiomis (0-0).

2024 m. kovo 10 d. pelnė įvartį A lygos rungtynėse prieš Vilniaus „Žalgirį“. Susitikimas baigėsi lygiosiomis 3-3.

2025 m. sausio 4 d. tapo žinoma, kad su FK Riteriai dar metus turėjusi galioti sutartis nutraukta abipusiu susitarimu.

### „Bangos“ klubas
2025 m. sausio 11 d. paskelbta, kad atstovaus Bangos klubui.

2025 m. vasario 22 d. oficialiai debiutavo klube Supertaurės rungtynėse prieš Vilniaus „Žalgiris“. Hadžis pelnė du įvarčius ir vilniečiai pirmavo rezultatu 2-0, tačiau gargždiškiai išlygino rezultatą. Rokas Filipavičius realizavo 11 metrų baudinį, o Dovydas Norvilas išlygino rezultatą. Supertaurės laimėtojai paaiškėjo tik baudinių serijos metu.

2025 m. gegužės 3 d. A lygos rungtynėse prieš Vilniaus „Žalgirį“ neišnaudojo progos pelnyti įvartį, o rungtynių pabaigoje patyrė traumą. 31 minutę po Vaido Magdušausko įvarčio rezultatas tapo 1-0, o rungtynių pabaigoje (87 min.) pasižymėjo Nouri El Harmazi ir gargždiškiai nugalėjo „žalgiriečius“ rezultatu 2-0.  Po rungtynių prieš Vilniaus „Žalgirį“ tapo žinoma, kad dėl patirtos traumos (išniro raktikaulis ir plyšo raišiai) ilgam iškrito iš rikiuotės.

2025 m. spalio 18 d. pelnė pirmąjį savo įvartį atstovaudamas „Bangos“ klubui rungtynėse prieš FK Panevėžys. Varžovai tuo metu pirmavo (2-1), o Filipavičius išlygino rezultatą (2-2). Susitikimas baigėsi lygiosiomis 2-2.

2026 m. sausio 18 d. tapo žinoma, kad futbolininkas lieka „Bangos“ klube.

## Statistika
; A lygos statistika

Spalvų reikšmės: 
: rungtyniavo A lygoje;

## Žaidimas rinktinėje
Kitados buvo kviečiamas į Lietuvos jaunimo rinktines.

## Išnašos

## Nuorodos
* toplyga.lt svetainė
* SOCCERWAY
* Transfermarket
* lietuvosfutbolas.lt
* Globalsportsarchive